Suvestinė redakcija nuo 2014-01-22 iki 2014-06-30

Įsakymas paskelbtas: Žin. 2010, Nr. 116-5947, i. k. 110301MISAK00D1-828

LIETUVOS RESPUBLIKOS APLINKOS MINISTRO

ĮSAKYMAS

DĖL STATYBOS TECHNINIO REGLAMENTO STR 1.11.01:2010 „STATYBOS UŽBAIGIMAS“ PATVIRTINIMO

2010 m. rugsėjo 28 d. Nr. D1-828

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2010, Nr. 84-4401) 24 straipsnio 1 ir 2 dalimis,

1. Tvirtinu statybos techninį reglamentą STR 1.11.01:2010 „Statybos užbaigimas“ (pridedama).

2. Pripažįstu netekusiais galios:

2.1. Lietuvos Respublikos aplinkos ministro 2002 m. gegužės 14 d. įsakymą Nr. 242 „Dėl statybos techninio reglamento STR 1.11.01:2002 „Statinių pripažinimo tinkamu naudoti tvarka“ patvirtinimo“ (Žin., 2002, Nr. 60-2475);

2.2. Lietuvos Respublikos aplinkos ministro 2003 m. gruodžio 19 d. įsakymą Nr. 665 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2003, Nr. 122-5551);

2.3. Lietuvos Respublikos aplinkos ministro 2005 m. kovo 7 d. įsakymą Nr. D1-134 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2005, Nr. 34-1119);

2.4. Lietuvos Respublikos aplinkos ministro 2005 m. gruodžio 12 d. įsakymą Nr. D1-589 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2006, Nr. 7-258);

2.5. Lietuvos Respublikos aplinkos ministro 2006 m. birželio 12 d. įsakymą Nr. D1-290 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2006, Nr. 68-2524);

2.6. Lietuvos Respublikos aplinkos ministro 2006 m. rugsėjo 11 d. įsakymą Nr. D1-411 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2006, Nr. 99-3851);

2.7. Lietuvos Respublikos aplinkos ministro 2007 m. kovo 26 d. įsakymą Nr. D1-178 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2007, Nr. 36-1332);

2.8. Lietuvos Respublikos aplinkos ministro 2008 m. kovo 26 d. įsakymą Nr. D1-163 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2008, Nr. 37-1352);

2.9. Lietuvos Respublikos aplinkos ministro 2008 m. birželio 2 d. įsakymą Nr. D1-298 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2008, Nr. 65-2483);

2.10 Lietuvos Respublikos aplinkos ministro 2009 m. sausio 8 d. įsakymą Nr. D1-8 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 6-189);

2.11. Lietuvos Respublikos aplinkos ministro 2009 m. kovo 23 d. įsakymą Nr. D1-114 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2009, Nr. 36-1402);

2.12. Lietuvos Respublikos aplinkos ministro 2009 m. birželio 3 d. įsakymą Nr. D1-307 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 69-2817);

2.13. Lietuvos Respublikos aplinkos ministro 2009 m. lapkričio 18 d. įsakymą Nr. D1-702 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2009, Nr. 138-6098);

2.14. Lietuvos Respublikos aplinkos ministro 2009 m. gruodžio 11 d. įsakymą Nr. D1-787 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 149-6692);

2.15. Lietuvos Respublikos aplinkos ministro 2010 m. vasario 8 d. įsakymą Nr. D1-124 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2010, Nr. 19-905).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2010 m. rugsėjo 28 d.

įsakymu Nr. D1-828

STATYBOS TECHNINIS REGLAMENTAS STR 1.11.01:2010 „STATYBOS UŽBAIGIMAS“

I. BENDROSIOS NUOSTATOS

1. Šis statybos techninis reglamentas (toliau – Reglamentas) detalizuoja statybos užbaigimo tvarką, nurodytą Statybos įstatymo [6.2] 24 straipsnyje.

2. Šis Reglamentas taip pat nustato branduolinės energetikos objektų statinių statybos užbaigimo tvarką.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

3. Reglamento nuostatos netaikomos melioracijos statiniams ir kultūros paveldo statinių tvarkomiesiems paveldosaugos darbams.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

4. Valstybinės teritorijų planavimo ir statybos inspekcijos prie Aplinkos ministerijos įgalioti pareigūnai Reglamente nurodytas statybos užbaigimo procedūras atlieka naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba“ (toliau – IS „Infostatyba“).

5. Statytojai (užsakovai, savininkai, valdytojai) turi teisę naudodamiesi IS „Infostatyba“ gauti su šiame Reglamente nustatytomis statybos užbaigimo procedūromis susijusias paslaugas.

II. NUORODOS

6. Šiame Reglamente pateikiamos nuorodos į šiuos teisės aktus:

6.1. Lietuvos Respublikos civilinį kodeksą (Žin., 2000, Nr. 74-2262);

6.2. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

6.3. Lietuvos Respublikos darbuotojų saugos ir sveikatos įstatymą (Žin., 2003, Nr. 70-3170);

6.4. Lietuvos Respublikos branduolinės energijos įstatymą (Žin., 1996, Nr. 119-2771; 2011, Nr. 91-4314);

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

6.5. Lietuvos Respublikos nekilnojamojo turto registro įstatymą (Žin., 1996, Nr. 100-2261; 2001, Nr. 55-1948);

6.6. Lietuvos Respublikos nekilnojamojo turto kadastro nuostatus, patvirtintus Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ (Žin., 2002, Nr. 41-1539; 2005, Nr. 80-2899);

6.7. statybos techninį reglamentą STR 2.01.07:2003 „Pastatų vidaus ir išorės aplinkos apsauga nuo triukšmo“, patvirtintą Lietuvos Respublikos aplinkos ministro 2003 m. liepos 17 d. įsakymu Nr. 387 „Dėl statybos techninio reglamento STR 2.01.07:2003 „Pastatų vidaus ir išorės aplinkos apsauga nuo triukšmo“ patvirtinimo“ (Žin., 2003, Nr. 79-3614);

6.8. statybos techninį reglamentą STR 2.01.09:2005 „Pastatų energetinis naudingumas. Energetinio naudingumo sertifikavimas“, patvirtintą Lietuvos Respublikos aplinkos ministro 2005 m. gruodžio 20 d. įsakymu Nr. D1-624 „Dėl statybos techninio reglamento STR 2.01.09:2005 „Pastatų energetinis naudingumas. Energetinio naudingumo sertifikavimas“ patvirtinimo“ (Žin., 2005, Nr. 151-5568);

6.9. statybos techninį reglamentą STR 1.07.01:2010 „Statybą leidžiantys dokumentai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944);

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.10. statybos techninį reglamentą STR 2.03.01:2001 „Statiniai ir teritorijos. Reikalavimai žmonių su negalia reikmėms“, patvirtintą Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. Reikalavimai žmonių su negalia reikmėms“ patvirtinimo“ (Žin., 2001, Nr. 53-1898; 2010, Nr. 52-2582);

6.11. Gyvūninio maisto tvarkymo subjektų veterinarinio patvirtinimo ir registravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. gruodžio 30 d. įsakymu Nr. B1-738 (Žin., 2006 Nr. 8-312);

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.12. Maisto tvarkymo subjektų patvirtinimo ir registravimo reikalavimus, patvirtintus Valstybinės maisto ir veterinarijos tarnybos direktoriaus 2008 m. spalio 15 d. įsakymu Nr. B1-527 (Žin., 2008, Nr. 123-4693);

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.13. Lietuvos Respublikos ūkio ministro 2008 m. sausio 9 d. įsakymą Nr. 4-6 „Dėl Skirstomųjų plieninių dujotiekių įrengimo taisyklių ir Skirstomųjų polietileninių dujotiekių įrengimo taisyklių patvirtinimo (Žin., 2008, Nr. 9-320);

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.14. Nekilnojamojo turto objektų kadastrinių matavimų ir kadastro duomenų surinkimo bei tikslinimo taisykles, patvirtintas Lietuvos Respublikos žemės ūkio ministro 2002 m. gruodžio 30 d. įsakymu Nr. 522 (Žin., 2003, Nr. 18-790).

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

III. SĄVOKOS

7. Šiame Reglamente vartojamos pagrindinės sąvokos yra apibrėžtos Lietuvos Respublikos statybos įstatymo [6.2] 2 straipsnyje. Darbo vietos, darbo priemonių ir darbdavio sąvokos apibrėžtos Lietuvos Respublikos darbuotojų saugos ir sveikatos įstatymo [6.3] 1 straipsnyje.

8. Kitos šiame Reglamente vartojamos sąvokos:

8.1. Statybos užbaigimo procedūros – šiame Reglamente nustatytos procedūros, kurias atlikus surašomas Statybos užbaigimo aktas ar Deklaracija apie statybos užbaigimą (toliau – Procedūros);

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

8.2. Statybos užbaigimo aktas (toliau – Aktas) – šiame Reglamente nustatyta tvarka sudarytos statybos užbaigimo komisijos (toliau – Komisija) surašytas dokumentas, patvirtinantis, kad statinys pastatytas, rekonstruotas ar daugiabutis namas ar visuomeninės paskirties pastatas atnaujintas (modernizuotas) pagal statinio projekto sprendinius;

8.3. Deklaracija apie statybos užbaigimą (toliau – Deklaracija) – statytojo (užsakovo), savininko, valdytojo, paveldėtojo (toliau – Statytojas) pasirašytas dokumentas, kuriuo paskelbiama, kad statybos darbai (išskyrus Reglamento 8.2 punkte nurodytus) užbaigti ar statinio (patalpų) paskirtis pakeista pagal statinio projekto (kai jis privalomas) sprendinius ar teisės aktų reikalavimus, jei statinio projektas nebuvo rengiamas.

Deklaracijos rekvizitai patvirtinti Valstybinės teritorijų planavimo ir statybos inspekcijos prie Aplinkos ministerijos viršininko įsakymu;

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

8.4. BEOS – branduolinės energetikos objekto statinys (-iai) [6.4];

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

8.5. BEOS statybos užbaigimo aktas (toliau – BEOS aktas) – šiame Reglamente nustatyta tvarka sudarytos BEOS statybos užbaigimo komisijos (toliau – BEOS komisija) surašytas dokumentas, patvirtinantis, kad BEOS pastatytas, rekonstruotas ar kapitališkai suremontuotas pagal BEOS projekto sprendinius.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

IV. KOMISIJŲ SUDARYMAS

9. Komisijas (vardines) tvarkomaisiais dokumentais sudaro, keičia jų sudėtį ar panaikina Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) viršininkas ar jo įgalioti Inspekcijos padalinių (toliau – Padaliniai) vadovai.

10. Kiekvienas Padalinys pagal poreikį gali sudaryti neribotą skaičių Komisijų. Priklausomai nuo Komisijos sudarymo tikslų, gali būti paskirtas vienas ar daugiau Komisijos pirmininkų (Padalinio įgalioti atstovai) ir po vieną ar daugiau Reglamento 1 priede nurodytų subjektų, jų teritorinių padalinių ar įgaliotų įstaigų (visų ar kelių) įgaliotų atstovų (Komisijos nariai). Pagal konkretų prašymą atliekant Procedūras, dalyvauja vienas atitinkamos Komisijos pirmininkas ir po vieną Komisijos narį. Kurie subjektai privalo dalyvauti Procedūrose, nurodo Komisijos pirmininkas.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

11. Gali būti sudaroma Komisija konkretaus (-ių) statinio (-ių) Procedūroms atlikti arba, priklausomai nuo Padalinio veiklos specifikos, nuolat veikianti Komisija (-os), atliekanti (-ios) Procedūras pagal gautus prašymus.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

111. BEOS komisiją savo įsakymu sudaro (keičia, panaikina) Inspekcijos viršininkas. Komisija sudaroma iš šių institucijų įgaliotų atstovų:

111.1. Inspekcijos (komisijos pirmininkas);

111.2. Valstybinės atominės energetikos saugos inspekcijos;

111.3. savivaldybės administracijos;

111.4. Priešgaisrinės apsaugos ir gelbėjimo departamento prie Vidaus reikalų ministerijos;

111.5. visuomenės sveikatos centrai apskrityse;

111.6. Lietuvos Respublikos valstybinės darbo inspekcijos;

111.7. Lietuvos Respublikos krašto apsaugos ministerijos;

111.8. Valstybinės energetikos inspekcijos prie Energetikos ministerijos;

111.9. Aplinkos apsaugos agentūros.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

V. STATYBOS UŽBAIGIMO AKTO IŠDAVIMAS

Pakeistas skyriaus pavadinimas:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

12. Aktas išduodamas užbaigus ypatingo ar neypatingo statinio, išskyrus 1 ar 2 butų gyvenamuosius namus, pagalbinio ūkio paskirties statinius, statybą ar rekonstravimą, rekonstravus nesudėtingą statinį į neypatingą ar ypatingą statinį (išskyrus rekonstravimą į 1 ar 2 butų gyvenamąjį namą ar pagalbinio ūkio statinį), taip pat atnaujinus (modernizavus) pastatą. Norėdamas gauti Aktą, Statytojas Padaliniui, esančiam apskrities, kurioje yra statinys, teritorijoje, pateikia prašymą išduoti Aktą (toliau – Prašymas). Prašymo rekvizitai, tarp kurių ir su Prašymu privalomų pateikti dokumentų sąrašas, Akto rekvizitai patvirtinti Inspekcijos viršininko įsakymu. Prašymas gali būti pateikiamas:

12.1. nuotoliniu būdu, pasinaudojant IS „Infostatyba“ (www. planuojustatyti.lt), užpildant atitinkamus Prašyme nurodytus privalomus laukus ir pridedant privalomus pateikti dokumentus;

12.2. tiesiogiai Padaliniui, pridedant visus privalomus su juo pateikti dokumentus.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

13. Tiesiogiai pateiktas Prašymas ne vėliau kaip kitą darbo dieną užregistruojamas Inspekcijos dokumentų valdymo informacinėje sistemoje (toliau – Inspekcijos DVIS). Nuotoliniu būdu ar tiesiogiai gavus Prašymą, Padalinio įgaliotas pareigūnas patikrina:

13.1. ar Statytojas:

13.1.1. žemės sklypą, kuriame pastatytas statinys, valdo nuosavybės teise arba valdo ir naudoja kitais Lietuvos Respublikos įstatymų nustatytais pagrindais, išskyrus teisės aktų [6.2] [6.9] nustatytas išimtis;

13.1.2. turi statybą leidžiantį dokumentą (kai jis privalomas); žemės sklypo ir / ar statinio paveldėjimo atveju statybą leidžiantis dokumentas gali būti išduotas buvusio statytojo (užsakovo) vardu;

13.1.3. statinį (jo dalį) valdo nuosavybės teise arba valdo ir naudoja kitais įstatymų nustatytais pagrindais – statinio rekonstravimo ir remonto atvejais;

13.2. ar Prašymas užpildytas laikantis nustatytų reikalavimų, ar jame nurodyti visi naujai pastatytų pastatų rodikliai;

13.3. ar su Prašymu pateikti visi privalomi pateikti dokumentai.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

14. Nustatęs, kad Reglamento 13 punkto reikalavimai nėra įvykdyti, Padalinio pareigūnas ne vėliau kaip kitą darbo dieną apie nustatytus trūkumus informuoja Prašymo pateikėją raštu arba paskelbia IS „Infostatyba“ (jei Prašymas pateiktas nuotoliniu būdu).

Nustatęs, kad visi Reglamento 13 punkto reikalavimai įvykdyti, Padalinio pareigūnas ne vėliau kaip kitą darbo dieną įregistruoja Prašymą ir su juo pateiktus dokumentus IS „Infostatyba.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

15. Prašymas IS „Infostatyba“ neregistruojamas arba Prašymo įregistravimas paskelbiamas negaliojančiu:

15.1. jei paaiškėja, kad Prašyme nurodytas (-i) statinys (-iai) pastatytas (-i) ar statomas (-i) savavališkai ir yra nustatyta tvarka surašytas (-i) savavališkos statybos aktas (-ai);

15.2. jei paaiškėja, kad Prašyme nurodytas Statytojas neturi teisės būti Statytoju.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

16. Įregistravus Prašymą, atitinkamos Komisijos pirmininkas IS „Infostatyba“ paskelbia numatomą Procedūrų atlikimo datą ir laiką, paskelbia (pažymi) Reglamento 1 priede nurodytus subjektus, kurių atstovai dalyvaus Procedūrose. Statytojas, Prašymo pateikėjas ir subjektai apie tai automatiškai informuojami el. paštu. Nesant galimybės naudotis IS „Infostatyba“, apie numatomą Procedūrų atlikimo datą ir laiką Statytoją, Prašymo pateikėją ir subjektus el. paštu informuoja Komisijos pirmininkas arba kitas įgaliotas Padalinio pareigūnas. Procedūrose privalo dalyvauti subjektų, tikrinusių projektą, atstovai (Komisijos nariai). Kurie kiti subjektai privalo dalyvauti Procedūrose, nusprendžia Komisijos pirmininkas.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

17. Komisijos nariams Inspekcija suteikia prieigą prie visos su Prašymu pateiktos dokumentacijos nuo šios dokumentacijos paskelbimo IS „Infostatyba“ dienos. Jei dokumentacija paskelbta Inspekcijos DVIS, Komisijos nario prašymu (el. paštu, telefonu, kt.) Komisijos pirmininkas pateikia šią dokumentaciją atskiru susitarimu su Komisijos nariu.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

18. Komisija Procedūras užbaigia (pasirašo Aktą) ne vėliau kaip per 10 darbo dienų nuo visų dokumentų pateikimo dienos. Šiame skyriuje nurodytais atvejais Procedūrų vykdymas gali būti pratęsiamas, sustabdomas arba nutraukiamas. Subjektai, kurių atstovai turi dalyvauti Procedūrose, užtikrina, kad nustatytą Procedūrų atlikimo dieną (nustatytu laikotarpiu) Komisijos darbe dalyvautų bent vienas jų atstovas (Komisijos narys), arba, jei dėl objektyvių priežasčių jie dalyvauti Komisijos darbe negali, įgalioja kitą kompetentingą specialistą, apie tai raštu informuodami Komisijos pirmininką.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

19. Komisijos narys, Prašymo pateikėjui paprašius, gali iki Procedūrų atlikimo dienos pagal kompetenciją patikrinti statinio atitiktį projektui; šiuo atveju jis dalyvauja Procedūrose ir pasirašo / nepasirašo Aktą.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

20. Jei Komisijos narys nedalyvauja Procedūrose, Komisijos pirmininkui apie savo nedalyvavimą nepranešęs, Komisijos pirmininkas nusprendžia:

20.1. atidėti Procedūras; apie kitą Procedūrų atlikimo datą ir laiką, suderintą su kitais Komisijos nariais, Komisijos pirmininkas ne vėliau kaip kitą darbo dieną paskelbia IS „Infostatyba“ arba el. paštu informuoja Komisijos narį delegavusį subjektą, jei naudotis IS „Infostatyba“ nėra galimybės;

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

20.2. atlikti Procedūras, raštu informuojant Komisijos narį delegavusį subjektą, kad Procedūrose nedalyvavęs Komisijos narys privalo pagal kompetenciją per Komisijos pirmininko nustatytą terminą patikrinti statinį ir pasirašyti (nepasirašyti) Aktą; Komisijos pirmininkas šiuo atveju gali pasirašyti Aktą tik po to, kai jį pasirašo Komisijos narys;

20.3. atlikti Procedūras ir pasirašyti Aktą nesant nedalyvavusio Procedūrose Komisijos nario parašo; šiuo atveju Komisijos pirmininkas prisiima atsakomybę už Procedūrose nedalyvavusio Komisijos nario tikrintinos pagal kompetenciją statinio dalies atitiktį statinio projektui.

21. Kiti su Prašymu neprivalomi pateikti Reglamento 3 priede nurodyti dokumentai pateikiami Komisijai jos darbo metu.

22. Jei Komisijai pateikti dokumentai neatitinka nustatytų reikalavimų ar pastebėjus statinio neatitiktį šiems dokumentams, neatitikimus pastebėję Komisijos nariai per 5 darbo dienas nuo nustatytos Procedūrų dienos sudaro šių trūkumų ir neatitikimų sąrašus, juos pasirašo ir pateikia Komisijos pirmininkui. Komisijos pirmininkas sąrašus ne vėliau kaip kitą darbo dieną paskelbia IS „Infostatyba“ arba pateikia el. paštu Statytojui ir Prašymo pateikėjui. Pašalinus sąraše išvardytus neatitikimus, Statytojas ar Prašymo pateikėjas raštu praneša Komisijos pirmininkui ar paskelbia IS „Infostatyba“ apie sąrašuose nurodytų trūkumų pašalinimą. Pranešimo turinys nereglamentuojamas. Komisijos pirmininkas, suderinęs su Komisijos nariais, paskelbia IS „Infostatyba“ arba el. paštu informuoja Prašymo pateikėją apie naują Procedūrų datą, bet ne vėlesnę kaip 10 darbo dienų nuo pranešimo apie trūkumų pašalinimą gavimo dienos; neradus trūkumų, Procedūros užbaigiamos ne vėliau kaip per 5 darbo dienas nuo naujos Procedūrų dienos.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

23. Komisijos nariai pagal kompetenciją vizualiai patikrina statinio atitiktį statinio projektui, išnagrinėja visus Komisijai pateiktus dokumentus (jų apimtį, sudėtį, juridinio įforminimo reikalavimus), pagal tai nustato, ar įvykdyti visi statinio projekto sprendiniai, kurie lemia statinio atitiktį esminiams reikalavimams. Komisija gali atrankos būdu patikrinti statinio dalių, konstrukcijų, elementų, inžinerinių sistemų ir kt. atitiktį pateiktiems dokumentams, taip pat pareikalauti iš Statytojo atlikti reikalingus bandymus, matavimus, ardymo darbus ir kt.

24. Komisijai reikalingus paaiškinimus teikia Statytojas (jo įgaliotas asmuo), taip pat, esant reikalui, Statytojo pakviesti statinio projekto vadovas, statinio projekto ekspertizės vadovas, statinio projekto vykdymo priežiūros vadovas, statinio statybos techninis prižiūrėtojas, statinio statybos vadovas, statinio statybos specialiųjų darbų vadovai, daugiabučio namo savininkų bendrijos atstovas ar šių savininkų įgaliotinis, ar daugiabučio namo bendrojo naudojimo objektų administratorius. Kilus neaiškumams, Komisija gali prašyti kompetentingų asmenų (ekspertų, mokslininkų, kt.) pagalbos.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

25. Procedūrų metu nustačius, kad tikrinamas (-i) statinys (-iai) pastatytas (-i) ar statomas (-i) savavališkai, Komisijos pirmininkas nutraukia Procedūras iki bus pašalinti savavališkos statybos padariniai Statybos įstatymo [6.2] 28 straipsnio nustatyta tvarka.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

26. Komisija neprivalo tikrinti statinio projekto atitikties teisės aktų reikalavimams, tačiau Komisijos narys, nustatęs, kad statinio projekto sprendiniai prieštarauja teisės aktų reikalavimams, apie tai raštu praneša Komisijos pirmininkui, kuris gali priimti sprendimą:

26.1. sustabdyti Procedūras ir nurodyti pataisyti statinio projektą pagal teisės aktų reikalavimus ir (ar) atitinkamai pertvarkyti statinį – jei tą atlikti galima be naujo statybą leidžiančio dokumento gavimo;

26.2. sustabdyti Procedūras ir kreiptis į Inspekcijos viršininką ar jo įgaliotą pareigūną, prašydamas nustatyta tvarka ir terminais kreiptis į teismą dėl statybą leidžiančio dokumento panaikinimo ir statybos pagal neteisėtai išduotą statybą leidžiantį dokumentą padarinių šalinimo Statybos įstatymo [6.2] 281 straipsnyje nustatyta tvarka – kitais negu nurodyta 26.1 punkte atvejais;

26.3. nestabdyti Procedūrų, jei Komisijos nario pateikti argumentai nėra motyvuoti.

27. Komisijos pirmininkas, gavęs informacijos, kad dėl statybą leidžiančių dokumentų išdavimo teisėtumo teisme yra priimtų nagrinėti viešojo administravimo subjektų ar prokuratūros prašymų, nutraukia Procedūras iki teismo sprendimo įsigaliojimo, apie tai raštu pranešdamas Prašymo pateikėjui. Jei teisme dėl statybą leidžiančio dokumento išdavimo teisėtumo yra priimtų nagrinėti kitų asmenų prašymų, Komisijos pirmininkas sustabdo Procedūras ir inicijuoja statybą leidžiančio dokumento išdavimo teisėtumo patikrinimą; nustačius, kad statybą leidžiantis dokumentas išduotas teisėtai – Procedūros tęsiamos, jei neteisėtai – nutraukiamos iki teismo sprendimo įsigaliojimo, apie tai raštu pranešant Prašymo pateikėjui. Kitus skundus ar pranešimus dėl faktų, trukdančių atlikti Procedūras, Komisija įvertina ir sprendžia, ar reikia atidėti Procedūras, kol kompetentingos institucijos juos išnagrinės teisės aktų nustatyta tvarka, ar šie skundai (pranešimai) nėra pagrindas nutraukti Procedūras.

Punkto pakeitimai:

Nr. D1-332, 2012-04-20, Žin., 2012, Nr. 54-2692 (2012-05-10), i. k. 112301MISAK00D1-332

28. Jeigu Komisijos narys nepritaria Akto pasirašymui, nepritarimo motyvus raštu per 5 darbo dienas nuo nustatytos statinio patikrinimo dienos pateikia Komisijos pirmininkui. Jei Komisijos pirmininkas mano, kad Komisijos nario nepritarimas nėra motyvuotas, jis kreipiasi į subjektą, delegavusį šį Komisijos narį, prašydamas patvirtinti arba pripažinti nepagrįstais Komisijos nario nepritarimo motyvus. Jei subjektas raštu patvirtina, kad Komisijos nario nepritarimo motyvai pagrįsti, Procedūros gali būti užbaigtos ir nesant nepritarusio Komisijos nario parašo Akte, jei Komisijos pirmininkas nusprendžia, kad subjekto patvirtinimas nėra pagrįstas ir jei teisme nėra priimtas šio subjekto ieškinys dėl statybą leidžiančio dokumento galiojimo panaikinimo. Jei subjektas Komisijos nario nepritarimo motyvus pripažįsta nepagrįstais, Procedūros gali būti užbaigtos ir nesant nepritarusio Komisijos nario parašo Akte.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

29. Komisijos pirmininkas gali pasirašyti Aktą tik tuo atveju, jei jį pasirašo visi Komisijos nariai, išskyrus 20.3 ir 28 punktuose nurodytus atvejus.

30. Jeigu statinio projekte, pagal kurį išduotas statybą leidžiantis dokumentas, numatyta atskirų statinių ar jų dalių statybą užbaigti ne vienu metu, gali būti išduodami atskiri užbaigtų statyti statinių ar jų dalių Aktai ar surašomos Deklaracijos, jei šie statiniai ar jų dalys gali būti naudojami pagal statinio projekte numatytą paskirtį, nepriklausomai nuo to, ar kitų statinio projekte suprojektuotų statinių ar jų dalių statyba užbaigta.

Prieš pirmąjį branduolinės (atominės) elektrinės energijos bloko arba neenergetinio branduolinio reaktoriaus paleidimą surašomas branduolinės (atominės) elektrinės energijos bloko arba neenergetinio branduolinio reaktoriaus BEOS aktas.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

31. Jei statinio projekte nurodyti statinio bendrieji rodikliai skiriasi nuo faktinių, Komisija bendru sutarimu sprendžia, ar šie nukrypimai yra esminiai ir ar jie daro įtaką statinio atitikčiai esminiams reikalavimams. Neesminiais nukrypimais laikomi nukrypimai dėl matavimo paklaidų, nežymių reljefo pasikeitimų statybos metu, statinio paprastajam remontui priskirtinų darbų įtakos statinio faktiniams rodikliams ir pan. Aktas pasirašomas, Komisijos nariams bendru sutarimu nusprendus, kad faktinių statinio rodiklių nukrypimai nuo statinio projekte nurodytų bendrųjų statinio rodiklių yra neesminiai. Prie neesminių faktinių nukrypimų nuo statinio projekte nurodytų statinio bendrųjų rodiklių priskiriami:

31.1. inžinerinių tinklų ir susisiekimo komunikacijų matmenų – iki 5 proc.;

31.2. pastatų ir inžinerinių statinių aukščio – iki 0,2 m; kitų matmenų – iki 0,2 m, išskyrus atvejus, kai šie nukrypimai sumažina norminius atstumus iki sklypų ribų, kai nėra gretimų sklypų savininkų ar valdytojų rašytinių sutikimų;

31.3. pastatų ir inžinerinių statinių vietos žemės sklype (teritorijoje) – iki 0,3 m, išskyrus atvejus, kai šie nukrypimai sumažina norminius atstumus iki sklypų ribų, kai nėra gretimų sklypų savininkų ar valdytojų rašytinių sutikimų.

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

32. Daugiabučių namų apdailos darbų apimtis gali būti mažesnė, negu numatyta statinio projekte, tačiau ne mažesnė, negu šių darbų privaloma apimtis, nurodyta Procedūrų atlikimo metu galiojančiuose daugiabučių namų projektavimo reikalavimuose, nurodytuose statybos techniniame reglamente STR 1.05.06:2010 „Statinio projektavimas.

33. Aktas ir Komisijai pateikta dokumentacija perduodami Prašymo pateikėjui, po vieną akto egzempliorių – rangovui ir Padaliniui. Padaliniui taip pat perduodamas Reglamento 28 punkte nurodytas subjekto raštas ir prie Prašymo pridėta kompiuterinė laikmena su statinio projekto įrašu. Komisijos pirmininkas per 14 kalendorinių dienų apie Akto pasirašymą informuoja Nekilnojamojo turto kadastro tvarkytoją [6.6].

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

331. BEOS statyba, rekonstravimas ar kapitalinis remontas užbaigiamas BEOS komisijos pasirašytu BEOS aktu, kurio rekvizitai patvirtinti Inspekcijos viršininko įsakymu. Nugriovus BEOS, BEOS aktas neišduodamas, o išduodama pažyma apie BEOS nugriovimą, kurios rekvizitai patvirtinti Inspekcijos viršininko įsakymu. Norėdamas gauti BEOS aktą, Statytojas Inspekcijai pateikia rašytinį prašymą išduoti BEOS aktą. Prašymo rekvizitai patvirtinti Inspekcijos viršininko įsakymu. Kartu su rašytiniu prašymu Statytojas Inspekcijai pateikia Valstybinės atominės energetikos saugos inspekcijos išvadą apie BEOS atitiktį projekto sprendiniams, įgyvendinantiems branduolinės saugos, radiacinės saugos, fizinės saugos ir branduolinių medžiagų apskaitos ir kontrolės reikalavimus, išnagrinėjus galutinę branduolinės energetikos objekto pripažinimo tinkamu eksploatuoti programos įvykdymo ataskaitą ir galutinę saugos analizės ataskaitą. Kartu su prašymu išduoti 30 punkte nurodytą BEOS Aktą Statytojas Inspekcijai pateikia Valstybinės atominės energetikos saugos inspekcijos išvadą apie branduolinės (atominės) elektrinės energijos bloko arba neenergetinio branduolinio reaktoriaus atitiktį projekto sprendiniams, įgyvendinantiems branduolinės saugos, radiacinės saugos, fizinės saugos ir branduolinių medžiagų apskaitos ir kontrolės reikalavimus. Ši išvada turi būti parengta, išnagrinėjus branduolinės energetikos objekto pripažinimo tinkamu eksploatuoti programoje numatytų šiame statybos etape darbų įvykdymo tarpinę ataskaitą ir atnaujintą saugos analizės ataskaitą.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

332. Gavusi prašymą, Inspekcija ne vėliau kaip kitą darbo dieną jį įregistruoja ir ne vėliau kaip per 3 darbo dienas patikrina, ar nėra kliūčių sudaryti BEOS statybos užbaigimo komisiją, t. y. ar su prašymu išduoti BEOS aktą pateikti visi privalomi pateikti dokumentai ir ar jie pasirašyti teisės aktų nustatyta tvarka.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

333. Jei Inspekcija nustato, kad sudaryti BEOS komisiją Reglamento 332 punkte nurodytų kliūčių nėra, ji raštu kreipiasi į Reglamento 111 punkte nurodytas institucijas, prašydama informuoti, kokius savo įgaliotus kompetentingus specialistus jos skiria į BEOS komisiją, taip pat ar Statytojas prie prašymo išduoti BEOS aktą privalo pateikti pridėtų dokumentų vertimus į valstybinę kalbą (jei dokumentai surašyti viena iš oficialiųjų Tarptautinės atominės energijos agentūros oficialiųjų kalbų ir vertimai nebuvo pridėti). Reglamento 111 punkte nurodytos institucijos šiame punkte nurodytą informaciją pateikia ne vėliau kaip per 3 darbo dienas nuo Inspekcijos prašymo gavimo dienos. BEOS komisija sudaroma ne vėliau kaip per 3 darbo dienas nuo informacijos iš paskutinės šią informaciją pateikusios institucijos gavimo dienos.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

334. Jei Inspekcija nustato, kad esama 332 punkte nurodytų kliūčių, ji apie tai per 2 darbo dienas raštu informuoja Statytoją. Reglamento 333 punkte nurodyti veiksmai atliekami tik pašalinus nustatytas kliūtis.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

335. Sudarius BEOS komisiją, jos pirmininkas pateikia komisijos nariams su prašymu išduoti BEOS aktą pateiktų dokumentų kopijas ir ne vėliau kaip per 5 darbo dienas raštu suderina su Statytoju BEOS komisijos darbo pradžios datą, apie kurią informuoja BEOS komisijos narius, taip pat informuoja Statytoją apie jo prievolę iki BEOS komisijos darbo pradžios pateikti reikalingų dokumentų vertimus į valstybinę kalbą.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

336. BEOS komisija savo darbe vadovaujasi Reglamento 18–31 punktuose išdėstytais principais tiek, kiek jie neprieštarauja Reglamento 337 punktui. Vietoj Reglamento 18 punkte nurodyto 10 darbo dienų termino taikomas 30 darbo dienų terminas.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

337. BEOS aktas išduodamas tik tuo atveju, jei jį pasirašo visi BEOS komisijos nariai.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

338. Pasirašytas BEOS aktas ir BEOS komisijai pateikti dokumentai perduodami Statytojui, po vieną BEOS akto egzempliorių – rangovui ir Inspekcijai. Inspekcijai taip pat perduodamas Reglamento 28 punkte nurodytas subjekto raštas bei prie Statytojo prašymo išduoti BEOS aktą pridėta kompiuterinė laikmena su BEOS projekto įrašu.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

VI. DEKLARACIJOS APIE STATYBOS UŽBAIGIMĄ SURAŠYMAS, TVIRTINIMAS IR REGISTRAVIMAS

Pakeistas skyriaus pavadinimas:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

34. Statytojas, Statybos įstatymo 24 straipsnio 2 ir 3 dalyse nustatytais atvejais užbaigęs statybos darbus ar pakeitęs statinio (patalpos) paskirtį, surašo ir Padaliniui, esančiam toje apskrities teritorijoje, kurioje yra statinys, pateikia tvirtinti Deklaraciją.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

35. Padalinys tvirtina Deklaraciją (ir ją įregistruoja) šiais atvejais:

35.1. pastačius naują 1 ar 2 butų namą;

35.2. pastačius naują ypatingą ar neypatingą pagalbinio ūkio paskirties statinį;

35.3. rekonstravus 1 ar 2 butų pastatą;

35.4. rekonstravus ypatingą ar neypatingą pagalbinio ūkio paskirties statinį;

35.5. rekonstravus nesudėtingą pastatą į 1 ar 2 butų namą;

35.6. rekonstravus nesudėtingą statinį į ypatingą ar neypatingą pagalbinio ūkio paskirties statinį;

35.7. atlikus ypatingo ar neypatingo statinio kapitalinį remontą.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

36. Kitais, negu nurodyti Reglamento 12 ir 35 punktuose, atvejais Deklaracija netvirtinama.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

37. Statytojas, norėdamas, kad Deklaracija būtų patvirtinta, nuotoliniu būdu, pasinaudodamas IS „Infostatyba“, arba tiesiogiai Padaliniui pateikia prašymą patvirtinti Deklaraciją, kurio rekvizitai patvirtinti Inspekcijos viršininko įsakymu.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

38. Gavęs prašymą patvirtinti Deklaraciją, Padalinio įgaliotas pareigūnas patikrina:

38.1. ar Statytojas:

38.1.1. žemės sklypą, kuriame pastatytas statinys, valdo nuosavybės teise arba valdo ir naudoja kitais Lietuvos Respublikos įstatymų nustatytais pagrindais, išskyrus teisės aktų [6.2] [6.9.] nustatytas išimtis;

38.1.2. turi statybą leidžiantį dokumentą (kai jis privalomas); žemės sklypo ir / ar statinio paveldėjimo atveju statybą leidžiantis dokumentas gali būti išduotas buvusio statytojo (užsakovo) vardu;

38.1.3. statinį (jo dalį) valdo nuosavybės teise arba valdo ir naudoja kitais įstatymų nustatytais pagrindais – statinio rekonstravimo ir remonto atvejais;

38.2. ar prašymas užpildytas laikantis nustatytų reikalavimų, ar jame nurodyti visi naujai pastatytų pastatų rodikliai;

38.3. ar su prašymu pateikti visi privalomi pateikti dokumentai.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

39. Nustatęs, kad Reglamento 38 punkto reikalavimai nėra įvykdyti, Padalinio pareigūnas ne vėliau kaip kitą darbo dieną apie nustatytus trūkumus informuoja prašymo pateikėją raštu arba paskelbia IS „Infostatyba“ (jei prašymas pateiktas nuotoliniu būdu).

Nustatęs, kad visi Reglamento 38 punkto reikalavimai įvykdyti, Padalinio pareigūnas ne vėliau kaip kitą darbo dieną įregistruoja prašymą ir su juo pateiktus dokumentus IS „Infostatyba“. Prieš tvirtindamas Deklaraciją Padalinio pareigūnas patikrina, ar:

39.1. projekte nurodyti statinio bendrieji rodikliai, susiję su statinio išorės matmenimis, atitinka faktinius; esant nesutapimams, – ar statinių faktinių matmenų ir vietos žemės sklype (teritorijoje) nukrypimai nuo statinio projekte nurodytų statinio bendrųjų rodiklių neviršija šio Reglamento 31 punkte nurodytų;

39.2. nepažeisti teisės aktų reikalavimai dėl statinių išdėstymo sklype (pagal kadastro duomenų bylą) ir atstumų nuo statinių iki sklypo ribų (jei projekto rengti neprivaloma);

39.3. dėl Deklaracijoje nurodytų statinių nėra surašyti savavališkos statybos aktai.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

40. Padalinio vadovas ar kitas Inspekcijos viršininko įgaliotas Padalinio pareigūnas, nustatęs, kad Reglamento 39 punkte nurodyti reikalavimai įvykdyti, ne vėliau kaip per 10 darbo dienų Deklaraciją patvirtina, Deklaracijos kiekvieno lapo viršutiniame dešiniajame kampe įrašydamas „Patvirtinta“, po šiuo žodžiu uždeda asmens spaudą, pasirašo ir įrašo datą. Jei Reglamento 39 punkte nurodyti reikalavimai neįvykdyti, prašymo pateikėjas apie tai, kad Deklaracija negali būti patvirtinta, informuojamas raštu per 10 darbo dienų nuo prašymo įregistravimo dienos, grąžinant pateiktus dokumentus.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

41. Patvirtinta Deklaracija įregistruojama IS „Infostatyba“. Vieną patvirtintos Deklaracijos egzempliorių saugo Padalinys, kitas grąžinamas su pateiktais dokumentais, išskyrus kompiuterines laikmenas su statinio projekto ir kitų dokumentų įrašais, Deklaracijos pateikėjui. Patvirtintose Deklaracijose nurodytų statinių statybos teisėtumas, atsižvelgiant į finansavimą ir administracinius išteklius, pasirinktinai patikrinamas pagal Padalinių metinius darbo planus Inspekcijos nustatyta tvarka ne vėliau kaip per vienerius metus; apie tai, grąžinant patvirtintą Deklaraciją, informuojamas Deklaracijos pateikėjas.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

411. Neteko galios nuo 2014-01-01

Punkto naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

412. Deklaracija netvirtinama, jei turima informacijos, kad dėl statybą leidžiančio dokumento išdavimo teisėtumo teisme yra priimtų nagrinėti viešojo administravimo subjektų ar prokuratūros prašymų. Jei teisme dėl statybą leidžiančio dokumento išdavimo teisėtumo yra priimtų nagrinėti kitų asmenų prašymų, Padalinio įgaliotas pareigūnas sustabdo Procedūras ir organizuoja statybą leidžiančio dokumento išdavimo teisėtumo patikrinimą. Procedūros tęsiamos tik nustačius, kad statybą leidžiantis dokumentas išduotas teisėtai. Jei Deklaracija negali būti tvirtinama, apie tai Prašymo pateikėjas informuojamas raštu.

Papildyta punktu:

Nr. D1-332, 2012-04-20, Žin., 2012, Nr. 54-2692 (2012-05-10), i. k. 112301MISAK00D1-332

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

VII. BAIGIAMOSIOS NUOSTATOS

42. Žiemos metu, nesant galimybės užbaigti sklypo sutvarkymo darbus, Procedūros gali būti atliekamos ir Aktas pasirašomas neužbaigus šių darbų, tačiau Aktas gali būti pasirašytas tik Komisijai pateikus dokumentą, patvirtinantį Statytojo įsipareigojimą per nustatytą terminą užbaigti sklypo sutvarkymo darbus. Pasibaigus šiam terminui, Inspekcija patikrina, ar įvykdytas įsipareigojimas, ir jei jis neįvykdytas, surašo Statytojui privalomąjį nurodymą per jame nustatytą terminą įvykdyti įsipareigojimą; jo neįvykdžiusiam Statytojui gali būti taikoma administracinė atsakomybė Lietuvos Respublikos administracinių teisės pažeidimų kodekso nustatyta tvarka.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

43. Statybos užbaigimo data laikoma Akto ar Deklaracijos pasirašymo (patvirtinimo, jei Deklaraciją tvirtinti privaloma) data.

44. Aktas ir Deklaracija yra pagrindas įregistruoti statinį Nekilnojamojo turto registre [6.5].

45. Statinio garantiniu laiku išryškėję statybos defektai šalinami vadovaujantis Civilinio kodekso [6.1] šeštosios knygos XXIII skyriaus ir Statybos įstatymo [6.2] 36 straipsnio nuostatomis:

45.1. Statytojas, per garantinį laiką nustatęs statinio statybos defektų, pakviečia rangovo įgaliotą atstovą ir surašo dvišalį aktą, kuriame nurodo išryškėjusius statybos defektus ir su rangovu suderina jų padarinių pašalinimo terminą; jei rangovo įgaliotas atstovas neatvyksta arba atsisako pasirašyti dvišalį aktą, galioja Statytojo surašytas vienašalis aktas;

45.2. jei rangovas nepašalina statybos defektų akte nurodytu terminu, Statytojas apie tai raštu informuoja Inspekciją ir kreipiasi į teismą dėl rangovo įpareigojimo pašalinti statybos defektus arba dėl statybos defektų šalinimo išlaidų išieškojimo iš rangovo, jei Statytojas juos pašalino savo lėšomis;

45.3. Inspekcija, gavusi Statytojo informaciją apie rangovo vengimą šalinti statinio garantiniu laiku nustatytus statybos defektus, teikia statinių projektuotojų, statybos rangovų ir statinių projektų ar statinių ekspertizės rangovų atestavimo komisijai medžiagą bei pasiūlymus dėl rangovo veiklos įvertinimo ir / ar dokumento, suteikiančio rangovui teisę vykdyti atitinkamus statybos darbus, panaikinimo.

46. Užbaigus daugiabučio namo statybą, Statytojas saugo su namo statyba susijusią dokumentaciją ir prižiūri bei atsako už namo bendrojo naudojimo patalpas, inžinerines sistemas ir pastato laikančiąsias konstrukcijas bei jo nuosavybei priklausančius butus, kol susikurs savininkų bendrija, bus sudaryta namo savininkų jungtinės veiklos sutartis arba bus paskirtas namo bendrojo naudojimo objektų administratorius. Sukūrus daugiabučio namo savininkų bendriją, sudarius šių savininkų jungtinės veiklos sutartį ar paskyrus daugiabučio namo bendrojo naudojimo objektų administratorių, Statytojas per 1 mėnesį aktu perduoda jiems su namo statyba susijusius dokumentus ir bendrojo naudojimo patalpas, inžinerines sistemas, pastato laikančiąsias konstrukcijas bei sutvarkytą teritoriją.

47. Kitų, negu nurodyti Reglamento 46 punkte, statinių statybos atveju su statyba susijusią dokumentaciją nuolat saugo Statytojas, o statinius perleidus kitam asmeniui – šis asmuo.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

48. Gavęs Statytojo laisvos formos prašymą raštu, Akto galiojimą ar Deklaracijos patvirtinimą Statybos įstatymo 24 straipsnio 5 dalies 1 punkte nurodytais atvejais ne vėliau kaip per 5 darbo dienas panaikina Padalinio vedėjas savo potvarkiu.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

481. Neteko galios nuo 2014-01-01

Punkto naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

49. Iki statinio (-ių) įregistravimo Nekilnojamojo turto registre nustačius, kad Aktas pasirašytas ar Deklaracija patvirtinta ir įregistruota nesilaikant Procedūrų reikalavimų, Akto galiojimą ar Deklaracijos patvirtinimą ir įregistravimą ne vėliau kaip per 5 darbo dienas panaikina Inspekcijos viršininkas arba jo įgaliotas pareigūnas; apie tai ne vėliau kaip kitą darbo dieną raštu ir el. paštu informuojamas Statytojas ir VĮ Registrų centras. Techninio pobūdžio klaidos ištaisomos Inspekcijos viršininko nustatyta tvarka.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

50. Komisijos nariai, taip pat Deklaraciją pasirašę, užregistravę ar patvirtinę asmenys atsako pagal kompetenciją už šio Reglamento pažeidimus Lietuvos Respublikos įstatymų nustatyta tvarka.

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

51. Statytojas sudaro Komisijai normalias darbo sąlygas, skiria būtiną transportą, teikia kanceliarinio pobūdžio paslaugas.

52. Ginčus dėl statybos užbaigimo tvarkos pažeidimų, vadovaudamiesi Lietuvos Respublikos įstatymais ir kitais teisės aktais, pagal kompetenciją sprendžia Inspekcija arba teismas.

53. Jei statinio projekte ir statybą leidžiančiame dokumente nurodyta statybos rūšis pagal tuo metu galiojusius teisės aktus neatitinka Procedūrų atlikimo metu galiojančių teisės aktų, Procedūros Statytojo pageidavimu gali būti atliekamos pagal statybos rūšį, atitinkančią faktiškai atliktus statybos darbus Procedūrų atlikimo metu.

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

54. Dėl neteisėtos statybos proceso dalyvių veiklos įvertinimo Inspekcija kreipiasi į atitinkamas Aplinkos ministerijos statybos proceso dalyvių atestavimo komisijas.

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

55. Šiame Reglamente nurodyti dokumentai, suvedus visus privalomus duomenis į IS „Infostatyba“, šioje sistemoje formuojami ir atspausdinami nepateikiant konkrečiu atveju nepildytinų eilučių, laukų ar lentelių. Pildant šiame Reglamente nurodytus prašymus kompiuteriu, galima išbraukti nepildytinas eilutes, laukus ar lenteles.

Papildyta punktu:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Punkto pakeitimai:

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

_________________

Statybos techninio reglamento

STR 1.11.01:2010 „Statybos užbaigimas“

1 priedas

KOMISIJOS KOMPETENCIJA

Šiame priede nurodoma Komisijos pirmininko ir Komisijos narių kompetencija atliekant statybos užbaigimo procedūras.

1. Komisijos pirmininkas organizuoja Procedūras, šio Reglamento nustatytais atvejais sprendžia, kurie subjektai dalyvaus tikrinant konkretų statinį, tikrina, ar pateikti visi privalomi pateikti dokumentai, nagrinėja Komisijos narių pateiktų prieštaravimų motyvus, priima sprendimus dėl Akto pasirašymo nedalyvaujant Komisijos nariams, jiems apie savo nedalyvavimą nepranešus nustatyta tvarka, priima sprendimus atidėti, sustabdyti ar nutraukti Procedūras, kitus su Procedūrų atlikimu susijusius sprendimus. Procedūrose nedalyvaujant Komisijos nariui – Padalinio įgaliotam atstovui, Komisijos pirmininkas tikrina statinio atitiktį pagal šio atstovo nustatytą kompetenciją.

2. Padalinio įgaliotas atstovas tikrina:

2.1. ar surašyti statinio inžinerinių sistemų ir sklypo inžinerinių tinklų išbandymo aktai;

2.2. ar sklypo susisiekimo komunikacijos atitinka projekto sprendinius;

2.3. ar nepažeisti esminiai projekto sprendiniai (laikančiosios konstrukcijos, statinio išorės matmenys, statinio vieta);

2.4. ar nepažeisti su trečiųjų asmenų teisėtų interesų apsauga susiję projekto sprendiniai;

2.5. ar statybos proceso dalyviai turėjo reikalingus kvalifikacijos atitikties dokumentus ir buvo apsidraudę civilinės atsakomybės privalomuoju draudimu. Ar statinio statybos techninis prižiūrėtojas yra apsidraudęs civilinės atsakomybės privalomuoju draudimu, tikrinama, jei statinio statybos techninis prižiūrėtojas paskirtas ar pasamdytas po 2012 m. gruodžio 6 d.;

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.6. ar energinio naudingumo sertifikate nurodyta energinio naudingumo klasė atitinka (ne mažesnė) statinio projekte nurodytą;

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.7. ar garso klasifikavimo protokole nurodyta garso klasė atitinka (ne mažesnė) statinio projekte nurodytą;

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.8. ar pateiktos panaudotų statybos produktų, darančių įtaką statinio atitikčiai esminiams reikalavimams, eksploatacinių savybių deklaracijos, ar jose nurodyti rodikliai tenkina statinio projekto techninių specifikacijų reikalavimus;

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.9. ar pateiktos pažymos apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu.

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

3. Savivaldybės administracijos įgaliotas atstovas tikrina:

3.1. ar nepažeisti su statinių paskirtimi susiję projekto sprendiniai;

3.2. ar nepažeisti su statinių architektūros reikalavimais susiję projekto sprendiniai;

3.3. ar įgyvendinti infrastruktūros plėtros sutartyje numatyti projekto sprendiniai.

4. Priešgaisrinės apsaugos ir gelbėjimo departamento prie Vidaus reikalų ministerijos atstovas pagal kompetenciją tikrina statinių atitiktį projekto sprendiniams, įgyvendinantiems esminį statinio gaisrinės saugos reikalavimą, išskyrus šiuos statinius:

4.1. tiltus, tunelius, viadukus, kelius, gatves, kuriuose nėra priešgaisrinių įrenginių;

4.2. pramoninio vandentiekio tinklus be gaisrinių hidrantų;

4.3. vandenvalos statinius, nuotekų tinklus, vandentiekio tinklus be gaisrinių hidrantų, šilumos tinklus;

4.4. elektroninių ryšių inžinerinius statinius;

4.5. melioracijos statinius;

4.6. fontanus, baseinus, užtvankas, vandens perpumpavimo stotis, akvedukus, žuvivaisos inžinerinius statinius ir kt., išskyrus tuos atvejus, kai minėtuose statiniuose esantis vanduo numatytas gaisrams gesinti;

4.7. dujų tinklus (dujotiekius).

Papildyta punktu:

Nr. D1-1123, 2012-12-31, Žin., 2013, Nr. 1-8 (2013-01-03), i. k. 112301MISAK0D1-1123

5. Saugomos teritorijos direkcijos atstovas tikrina statinių, suprojektuotų valstybinių parkų, valstybinių rezervatų ir biosferos rezervato teritorijose atitiktį esminiams projekto sprendiniams, įgyvendinantiems saugomos teritorijos teritorijų planavimo dokumentų, apsaugos reglamento, kitų veiklą saugomose teritorijose reglamentuojančių teisės aktų reikalavimus.

6. Regiono aplinkos apsaugos departamento atstovas tikrina statinių atitiktį projekto sprendiniams, įgyvendinantiems aplinkos apsaugą reglamentuojančių teisės aktų reikalavimus:

6.1. neturinčiose direkcijų konservacinio prioriteto ir kompleksinėse saugomose teritorijose;

6.2. paviršinio vandens telkinių apsaugos zonose, išskyrus patenkančias į šio priedo 5 punkte nurodytas teritorijas;

6.3. kai planuojamai ūkinei veiklai vykdyti privaloma gauti Taršos integruotos prevencijos ir kontrolės leidimą.

Papildyta punktu:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

7. Kultūros paveldo departamento prie Kultūros ministerijos atstovas tikrina kultūros paveldo statinių, statinių kultūros paveldo objekto teritorijoje, kultūros paveldo vietovėje ar jų apsaugos zonose atitiktį esminiams projekto sprendiniams, įgyvendinantiems paveldosaugos reikalavimus.

8. Visuomenės sveikatos centro apskrityje atstovas tikrina visų statinių atitiktį projekto sprendiniams, įgyvendinantiems visuomenės sveikatos saugos teisės aktų nustatytus reikalavimus, išskyrus darbuotojų saugos ir sveikatos ir nesusijusius su galimu cheminių, fizikinių (triukšmo, infragarso ir žemo dažnio garsų, vibracijos ir kt.) ar kitų veiksnių poveikiu visuomenės sveikatai inžinerinius statinius.

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

9. Lietuvos Respublikos valstybinės darbo inspekcijos atstovas tikrina statinių atitiktį projekto sprendiniams, įgyvendinantiems statinyje numatytų darbo vietų įrengimo reikalavimus.*

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

10. Neįgaliųjų reikalų departamento prie Socialinės apsaugos ir darbo ministerijos atstovas tikrina žmonėms su negalia svarbių statinių [5.6], išskyrus atnaujinamus (modernizuojamus) pastatus, atitiktį projekto sprendiniams, įgyvendinantiems žmonių su negalia reikalavimus.

11. Radiacinės saugos centro atstovas tikrina šių statinių (išskyrus BEOS) atitiktį projekto sprendiniams:

11.1. kuriuose numatyta gaminti, naudoti, prekiauti, saugoti, montuoti, prižiūrėti, perdirbti jonizuojančios spinduliuotės šaltinius, tvarkyti (surinkti, rūšiuoti, apdoroti, laikyti, perdirbti, saugoti, nukenksminti) radioaktyviąsias atliekas;

11.2. kuriuose numatyta veikla, kurios metu naudojamos arba gali susidaryti medžiagos, turinčios gamtinių radionuklidų, kurių sąrašą tvirtina Radiacinės saugos centras ir kurių kiekiai gali sudaryti sąlygas 1 mSv per metus viršijančiai apšvitai.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

12. Valstybinės maisto ir veterinarijos tarnybos atstovas tikrina šių statinių atitiktį projekto sprendiniams:

12.1. kuriuose numatoma vykdyti gyvūninio ar negyvūninio maisto tvarkymo veiklą, kuri, norint ją vykdyti, privalo būti nustatyta tvarka patvirtinta arba registruota [6.11; 6.12];

12.2. kuriuose numatoma laikyti gyvūnus.

13. Muitinės departamento prie Finansų ministerijos atstovas tikrina muitinių statinių atitiktį projekto sprendiniams, įgyvendinantiems muitinių statinių saugos ir paskirties reikalavimus.

14. Lietuvos kelių policijos tarnybos atstovas tikrina su eismu susijusių statinių (kelių, tiltų, estakadų ir viadukų) atitiktį projekto sprendiniams, įgyvendinantiems eismo saugos reikalavimus.

15. Valstybės sienos apsaugos tarnybos prie Vidaus reikalų ministerijos atstovas tikrina valstybės sienos apsaugos statinių ir statinių valstybės sienos apsaugos zonoje atitiktį projekto sprendiniams, įgyvendinantiems šių statinių saugos ir paskirties reikalavimus.

16. Valstybinės energetikos inspekcijos prie Energetikos ministerijos atstovas tikrina šių statinių atitiktį projekto sprendiniams, įgyvendinantiems energetikos įrenginių įrengimą reglamentuojančių teisės aktų reikalavimus:

16.1. elektrinių ir katilinių;

16.2. 110 kV ir didesnės įtampos perdavimo tinklų ir jų priklausinių;

16.3. gamtinių dujų sistemų;

16.4. gamtinių dujų saugyklų;

16.5. suskystintųjų gamtinių dujų importo, eksporto terminalų bei saugyklų;

16.6. magistralinių naftotiekių, produktotiekių;

16.7. naftos perdirbimo įrenginių;

16.8. naftos ir naftos produktų terminalų bei saugyklų;

16.9. šilumos tiekimo tinklų ir jų priklausinių.

17. Valstybinės geležinkelio inspekcijos prie Susisiekimo ministerijos atstovas tikrina geležinkelio infrastruktūros statinių atitiktį projekto sprendiniams, įgyvendinantiems šių statinių saugos ir paskirties reikalavimus.

18. Inžinerinių tinklų ir susisiekimo komunikacijų, prie kurių prijungiami sklypo inžineriniai tinklai ar susisiekimo komunikacijos, savininkų, valdytojų ar naudotojų atstovai tikrina statinių atitiktį projekto sprendiniams, įgyvendinantiems prisijungimo sąlygose nustatytus prisijungimo prie inžinerinių tinklų ar susisiekimo komunikacijų reikalavimus.

19. Susisiekimo ministerijos ar jos įgaliotos institucijos atstovas tikrina statinių atitiktį projekto sprendiniams, įgyvendinantiems prisijungimo prie valstybinės reikšmės kelių sąlygose nustatytus reikalavimus.

* Jei statinio projekte darbo vietų įrengimas nenumatytas, Darbo inspekcijos atstovas komisijos darbe nedalyvauja.

Papildyta pastraipa:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

20. Neteko galios nuo 2011-11-20

Punkto naikinimas:

Nr. D1-881, 2011-11-15, Žin. 2011, Nr. 140-6589 (2011-11-19), i. k. 111301MISAK00D1-881

_________________

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

2 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Statybos techninio reglamento

STR 1.11.01:2010 „Statybos užbaigimas“

3 priedas

STATYBOS UŽBAIGIMO KOMISIJAI PATEIKIAMŲ DOKUMENTŲ SĄRAŠAS

Statybos užbaigimo komisijai pateikiami šie dokumentai:

1. statinio projektas (popierinis variantas) su žymomis, kurias sudaro žodžiai „Taip pastatyta“, statinio statybos vadovo ir statinio statybos techninio prižiūrėtojo vardai, pavardės ir parašai, arba statinio projektas (popierinis variantas) ir Pažyma apie statinio atitiktį projektui, kurios rekvizitai patvirtinti Inspekcijos viršininko įsakymu.

Pastaba. Žymos „Taip pastatyta“ turi būti techninio projekto techninės specifikacijose ir darbo projekto brėžiniuose arba techninio darbo projekto techninėse specifikacijose ir brėžiniuose;

2. statybą leidžiantis dokumentas [6.2] (popierinis variantas) – jei jis nebuvo paskelbtas IS „Infostatyba“;

3. požeminių inžinerinių tinklų geodezinės nuotraukos;

4. statybos proceso dalyvių kvalifikaciją patvirtinančių dokumentų (atestatų, pažymų ir kt.) kopijos;

5. statybos proceso dalyvių civilinės atsakomybės privalomąjį draudimą patvirtinančių dokumentų (sutarčių, draudimo liudijimų ir kt.) kopijos. Statinio statybos techninio prižiūrėtojo civilinės atsakomybės privalomąjį draudimą patvirtinančius dokumentus privaloma pateikti, jei statinio statybos techninis prižiūrėtojas paskirtas ar pasamdytas po 2012 m. gruodžio 6 d.;

6. nustatyta tvarka užpildytas statybos darbų žurnalas su paslėptų darbų ir statinio laikančiųjų konstrukcijų išbandymų apkrovomis aktais, statinio inžinerinių sistemų bei inžinerinių tinklų apžiūros ir išbandymo aktais (kai išbandymai privalomi pagal teisės aktų reikalavimus), taip pat papildomi statybos darbų žurnalai (kai jie buvo pildomi). Dujotiekių ir jų įvadų įrengimo atveju vietoj statybos darbų žurnalo gali būti pateikiamas dujotiekio statybos techninis pasas [6.14];

7. sklypo su statiniais geodezinės nuotraukos – tuo atveju, kai statinių kadastro duomenų bylose nėra nurodyti atstumai nuo statinių iki sklypo ribų ir statinių aukštis;

8. panaudotų statybos produktų, darančių įtaką statinio atitikčiai esminiams reikalavimams, eksploatacinių savybių deklaracijos*;

9. geriamojo vandens kokybės tyrimo, atlikto atestuotose ar akredituotose laboratorijose, dokumentai (neprivalomi, kai prisijungiama prie komunalinių inžinerinių tinklų);

10. cheminių medžiagų (teršalų), nejonizuojančiosios spinduliuotės, triukšmo, infragarso ir žemo dažnio garsų, žmogaus kūną veikiančių vibracijos lygių, mikroklimato, apšvietos ir kitų veiksnių matavimų, atliktų atestuotų ar akredituotų atitinkamiems tyrimams subjektų, dokumentai, jei šie matavimai numatyti statinio projekte;

11. dvibučio ar daugiabučio namo, gydymo paskirties pastato, mokslo paskirties pastato, viešbučių paskirties pastato Garso klasifikavimo protokolas [6.7];

12. pastato energinio naudingumo sertifikatas (kai jis privalomas) [6.8];

13. pažyma apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu, jei statyba pradėta po 2006 m. sausio 20 d.;

14. energetikos įrenginių statiniuose, nurodytuose Reglamento 1 priedo 16 punkte, išbandymo aktai;

15. statinio (jo dalies) ekspertizės aktas, įrodantis statinio (jo dalies) atitiktį Statybos įstatymo 4 straipsnyje nurodytiems esminiams statinio reikalavimams, arba Statytojo pažyma dėl atsakomybės už statinio atitiktį šiems reikalavimams, kurios rekvizitai patvirtinti Inspekcijos viršininko įsakymu, pateikiami kaip alternatyva šio priedo 4, 5, 6 (išskyrus statinio inžinerinių sistemų bei inžinerinių tinklų apžiūros ir išbandymo aktus), 8 punkte nurodytiems dokumentams; ši alternatyva galima, jei statyba pradėta ne vėliau kaip 2011 m. lapkričio 20 d. arba jei įteisinama savavališka statyba;

16. įgalioto tikrinti potencialiai pavojingus įrenginius subjekto išvada**, kad potencialiai pavojingas įrenginys yra tinkamas naudoti;

17. pažyma** apie potencialiai pavojingo įrenginio įregistravimą Potencialiai pavojingų įrenginių valstybės registre;

18. statybą leidžiantį dokumentą išduodančios institucijos išduoto statinio projektą tikrinusių (privalėjusių tikrinti) subjektų sąrašo kopija (tuo atveju, kai ši informacija nėra paskelbta IS „Infostatyba“);

19. atitinkamiems tyrimams atestuotų ar akredituotų subjektų matavimų dokumentai, įrodantys plieninių konstrukcijų priešgaisrinės dangos (dažų, lako, tinko, pastos ir kt.) storio ir sudėties atitiktį statinio projektui.

20. Energetikos inspekcijos prie Energetikos ministerijos pažymos apie energetikos įrenginių techninės būklės patikrinimą užbaigus jų montavimo, paleidimo – derinimo darbus (privalomos iki 2014 m. gruodžio 31 d.).

* Statybos produktų, neturinčių darniųjų techninių specifikacijų, pateiktų į rinką iki 2013 m. rugsėjo 1 d., ir statybos produktų, turinčių darniąsias technines specifikacijas, pateiktų į rinką iki 2013 m. liepos 1 d., – atitikties deklaracija.

** Pateikiama, jeigu potencialiai pavojingas įrenginys nurodytas įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąraše, patvirtintame pagal kompetenciją arba Lietuvos Respublikos socialinės apsaugos ir darbo ministro, arba ūkio ministro, arba energetikos ministro įsakymu.

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

_________________

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

4 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

5 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

7 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

8 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

9 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

10 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Pakeitimai:

1.

Lietuvos Respublikos aplinkos ministerija, Įsakymas

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-332, 2012-04-20, Žin., 2012, Nr. 54-2692 (2012-05-10), i. k. 112301MISAK00D1-332

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-528, 2012-06-25, Žin., 2012, Nr. 73-3801 (2012-06-28), i. k. 112301MISAK00D1-528

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-1123, 2012-12-31, Žin., 2013, Nr. 1-8 (2013-01-03), i. k. 112301MISAK0D1-1123

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

8.

Lietuvos Respublikos aplinkos ministerija, Įsakymas

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

9.

Lietuvos Respublikos aplinkos ministerija, Įsakymas

Nr. D1-32, 2014-01-14, paskelbta TAR 2014-01-21, i. k. 2014-00382

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo